Sampo-Rosenlew.
**Sampo-Rosenlew Oy** (lausunta ruots.  [- ruːsːenleːv]) on keskisuuri teollisuusyritys, joka perustettiin vuonna 1991 Timo Prihtin (k. 2021) ostettua liiketoiminnan. Teollinen toiminta nykyisissä tuotantotiloissa on alkanut vuonna 1853, jolloin Oy W. Rosenlew Ab aloitti toimintansa.

Yritys
------

Yhtiön kotipaikka on Pori, jossa sijaitsee sen suurin tuotantolaitos. Porissa valmistetaan leikkuupuimureita, metsäharvestereita ja metsäkuormatraktoreita. Pohjois-Afrikassa ja Kazakstanissa ja Uzbekistanissa on kokoonpanotehtaat, joissa paikalliset yritykset kokoavat Suomesta tuoduista osista leikkuupuimureita.

Historia
--------

### 1850-luku

Sampo-Rosenlew Oy:n edeltäjä**,** Oy W. Rosenlew Ab aloitti toimintansa Porissa vuonna 1853.

Porin Konepaja aloitti toimintansa Sampo-Rosenlewin nykyisellä tontilla vuonna 1858.

### 1920-luku

Leikkuupuimurin edeltäjän, puimakoneen valmistus alkoi 1920-luvulla.

### 1950-luku

Ensimmäisen oman leikkuupuimurimallin piirustukset valmistuivat 1954, suunnittelusta vastasivat insinööri Uno Skogberg ja teknikko Tuure Salmi**.** Sampo 547LP valmistui 1955, jolloin se esiteltiin Porin maatalousnäyttelyssä. Samana vuonna Proto-Sampo hajotettiin ilkivaltaisesti yön aikana Noormarkussa ja paranneltu malli poltettiin Kokemäellä varastorakennuksen mukana.

Yrityksen päätuotteen, leikkuupuimurin valmistus alkoi Porin tehtaalla vuonna 1957. Ensimmäinen valmistettu leikkuupuimurimalli oli Sampo 657 LP.

### 1960-luku

Raimo Korpinen osallistui lokakuussa 1967 huippusalaiseen tuotekehitysprojektiin Yyterin metsissä. Hänet oli valittu koeajamaan Rosenlewin konepajan rakentamaa monitoimikonetta, joka katkoi ja karsi ensiharvennusmetsästä kaadettuja puita.

Kevättalvella 1967 myytiin viimeinen Sampo-puimakone, jonka valmistus oli lopetettu jo aiemmin.

### 1980-luku

1988 perustettiin Hankkija-Maatalous, joka otti edustamansa Massey-Fergusonin rinnalle myyntiin Sampo-Rosenlewin leikkuupuimurit.

### 1990-luku

Sampo Rosenlew 2000 -leikkuupuimurisarjaa alettiin valmistaa vuonna 1990.

Vuonna 1991 tehtaanjohtaja Timo Prihti perusti Sampo-Rosenlew Oy:n ja osti puimuriliiketoiminnan Rauma Oy:ltä.

Teollisuuspesukoneiden suunnittelu ja valmistus aloitettiin 1993 tukemaan kausiluonteista leikkuupuimurimyyntiä. Pian pesukoneista muodostui oma tuoteryhmänsä.

Vuonna 1996 yritys esitteli ensimmäisen Sampo-Rosenlew metsäharvesterimalli SR1046:n.

### 2000-luku

Ensimmäisiä keskiraskaita leikkuupuimureita alettiin valmistaa vuonna 2001 Sampo Rosenlew 3000 -sarjan myötä.

2003 yritys aloitti puimurituotannon kehittämisen Algeriassa.

Yritys osti Black Bruin hydraulimoottoriliiketoiminnan Metsolta vuonna 2003 ja muutti nimeksi Sampo Hydraulics Oy. 

Sampo-Rosenlew Oy oli osakkaana vuonna 2005 perustetussa Sampo Components Oy:ssa. Yritys valmisti metallirakenteita sekä komponentteja metalliteollisuudelle. Sampo Componentsin toimipaikka ja tuotanto olivat Nakkilassa. 

Jali Prihti siirtyi toimitusjohtajaksi vuonna 2009 ja hänen edeltäjänsä Timo Prihti jatkoi hallituksen puheenjohtajana.

### 2010-luku

2010 suomalais-algerialainen yhteisyritys CMA-Sampo aloitti leikkuupuimureiden valmistuksen Algeriassa.

Teollisuuspesukoneiden liiketoiminta myytiin vuonna 2011 suomalaiselle Aqua Clean Oy:lle.

Syksyllä 2011 Sampo Rosenlew julkisti 2000-sarjan leikkuupuimurit korvaavat Comia-mallit C4-C8.

Sampo-Rosenlewin valmistamien puimureiden myynti, huolto ja varaosamyynti siirtyvät vuoden 2013 aikana Agrimarketilta Valtran vastuulle. Sampot ovat olleet S-ketjun myynnissä 1970-luvulta asti.

Tammikuussa 2013 CMA-Sampo avasi Algeriassa uuden tuotantolinjan puimuritehtaalle.

Syksyllä 2013 korvattiin Sampo Rosenlew 3000 -leikkuupuimurisarja Comia C10- ja C12-malleilla.

Oman tuotemerkkinsä ohella Sampo-Rosenlew on valmistanut leikkuupuimureita muun muassa amerikkalaiselle John Deerelle (Deere & Company), mikä edusti vuonna 2015 noin kymmentä prosenttia Sampo-Rosenlewin noin 1 400 leikkuupuimurin tuotannosta. Sampo-Rosenlewin jakelu muissa Euroopan maissa siirtyi paria vuotta aiemmin John Deerelle. Samalla Pohjoismaiden jälleenmyyjänä toiminut amerikkalainen AGCO luopui 10 prosentin omistuksestaan Sampo-Rosenlewissä.

Maaliskuussa 2016 uutisoitiin intialaisen monialayritys Mahindra Groupin tytäryhtiön Mahindra & Mahindran ostavan 35 prosentin osuuden Sampo-Rosenlewistä ja aloittavan tuotannollisen yhteistyön suomalaisyrityksen kanssa.

Joulukuussa 2016 Sampo-Rosenlew Oy myi koko Sampo-Components Oy:n osakekannan nakkilalaiselle San-Meta Oy:lle. Tuotantotilat ja osa työntekijöistä siirtyivät San-Meta Oy:n palvelukseen. 

Sampo Hydraulics oy irtautui konsernista vuonna 2016 ja muutti nimensä Black Bruin Oy:ksi.

Vuoden 2017 lopussa yritys osti metsäkonevalmistaja Logman Oy:n konkurssipesän. 

Helmikuussa 2019 Jussi Malmi aloitti yrityksen toimitusjohtajana. Edellinen toimitusjohtaja Jali Prihti jatkoi hallituksen puheenjohtajana.

Marraskuussa 2019 esiteltiin Agritechnica-näyttelyssä yrityksen ensimmäiset hybridiroottoripuimurit Sampo Comia C20 ja C22, 2Roto.

### 2020-luku

Sampo Rosenlew siirtyi vuonna 2022 kokonaan intialaisomistukseen, kun Mahindra & Mahindra hankki loputkin yhtiön osakkeet omistukseensa. 

Deven Kataria on nimitetty Sampo Rosenlewin uudeksi toimitusjohtajaksi 16.4.2023 alkaen.

Tuotteet
--------

Sampo-Rosenlew Oy:n päätuotteita ovat leikkuupuimurit ja metsätyökoneet.
  

* Sampo-Rosenlewin SR2010-leikkuupuimuri. Sampo-Rosenlewin SR2010-leikkuupuimuri.
* Sampo Rosenlewin 3085 Superior -puimuri (2011).Sampo Rosenlewin 3085 Superior -puimuri (2011).
* Sampo-Rosenlewin Comia C8 -leikkuupuimuri (Jyväskylä, 2013).Sampo-Rosenlewin Comia C8 -leikkuupuimuri (Jyväskylä, 2013).

Lähteet
-------

1. ↑  Jussi Malmi nimetty Sampo-Rosenlewin toimitusjohtajaksi *sampo-rosenlew.fi*.  Arkistoitu 19.4.2019. Viitattu 19.4.2019.
2. 1 2 3 4  Sampo-Rosenlew kauppalehti.fi. Viitattu 27.4.2016.
3. 1 2  Intialainen jättikonserni osti enemmistön suomalaisesta puimuritehtaasta (Ylen uutinen 24.9.2020) *yle.fi*. Viitattu 2.10.2020.
4. 1 2  Sampo-Rosenlew Oy - Yritys - Sampo-Rosenlew leikkuupuimurit ja metsäkoneet *www.sampo-rosenlew.fi*.  Arkistoitu 28.7.2019. Viitattu 1.8.2019.
5. 1 2 3  60 vuotta kotimaista puimurituotantoa - Porilaisista Comioihin *Koneviesti*. Viitattu 6.8.2019.
6. 1 2 3 4 5 6  Sampo Rosenlew Oy *sampo-rosenlew.fi*.  Arkistoitu 2.8.2009. Viitattu 26.8.2009.
7. ↑  Sampo 657 LP-892 LP *Konedata*.  14.4.2016. Viitattu 1.8.2019.
8. ↑  Rosenlew halusi tehdä Suomen ensimmäisen moton 1967 (METSÄKONEIDEN HISTORIA) *tekniikkatalous.fi*. Viitattu 31.3.2019.
9. ↑  Sampo Rosenlew 2020-2025 *Konedata*.  14.4.2016. Viitattu 1.8.2019.
10. ↑  Etusivu *kansallisbiografia.fi*. Viitattu 1.8.2019.
11. ↑  Sampo 3035-3085 (2001-2006) *Konedata*.  15.4.2016. Viitattu 6.8.2019.
12. 1 2  Sampo-Rosenlewilla Algeriassa Afrikan ja Lähi-idän ainoa leikkuupuimuritehdas - Ulkoministeriö *um.fi*. Viitattu 12.11.2019.
13. ↑  Black Bruin -hydraulimoottorit *Koneviesti*. Viitattu 1.8.2019.
14. ↑  Jali Prihti: mulle jäi käteen hanttikortti *Yle Uutiset*. Viitattu 1.8.2019.
15. ↑  Sampo Rosenlew - Localization - Products - Sampo-Rosenlew *www.sampo-rosenlew.fi*.  Arkistoitu 12.11.2019. Viitattu 12.11.2019.
16. ↑  Sampo Comia C4-C8 (2011-) *Konedata*.  15.4.2016. Viitattu 1.8.2019.
17. ↑  Valtra Oy *valtra.fi*. Viitattu 18.12.2012. [vanhentunut linkki]
18. ↑  Maaseudun Tulevaisuus *maaseuduntulevaisuus.fi*. Viitattu 18.12.2012.
19. ↑  Sampo Comia C10-C12 (2013-) *Konedata*.  15.4.2016. Viitattu 1.8.2019.
20. 1 2  Sampo-Rosenlew lyttää myyntihuhut  20.8.2015. kauppalehti.fi. Viitattu 27.4.2016.
21. ↑  Viikon kaupat: Puimurit lähtevät Eurooppaan.  *Talouselämä*, 30/2013, s. 20–21.  Talentum Oyj.
22. ↑  Sampo-Rosenlew ja Mahindra yhteistyöhön  31.3.2016. koneviesti.fi. Viitattu 1.4.2016. (suomeksi)
23. ↑  Komponenttitoimittajasta järjestelmätoimittajaksi *kskauppakamari.fi*. Viitattu 1.8.2019. (englanniksi)
24. ↑  Logmanin konkurssipesä Sampo-Rosenlewin omistukseen *Koneviesti*. Viitattu 1.8.2019.
25. ↑  Esittely: Sampo esittelee Agritechnica-näyttelyssä uuden entisiä tehokkaamman Hybrid-leikkuupuimurin *Koneviesti*. Viitattu 12.11.2019.
26. ↑  Puimurivalmistaja Sampo-Rosenlew kokonaan intialaisomistukseen *Yle Uutiset*.  25.7.2022. Viitattu 17.2.2023.
27. ↑  Deven Kataria nimitetty Sampo-Rosenlew Oy:n uudeksi toimitusjohtajaksi *Koneviesti*. Viitattu 19.4.2023.

Aiheesta muualla
----------------

* Kuvia tai muita tiedostoja aiheesta **Sampo-Rosenlew** Wikimedia Commonsissa

* Sampo-Rosenlew